МКС (ёлчелеу биримлени системасы)

МКС — ёлчелеу биримлени системасыды, анда тамал биримле узунлукъну метр, массаны бирими килограмм эм заманны бирими секундду. МКС Халкъла арасы биримле системагъа (ЁС) къурамлы кесек болуб киреди, эмда бусагъатда айры магъанасы джокъду.

СССР-де МКС-ни асламысы бла механикалыкъ уллулукълагъа ГОСТ 7664-55 эм ГОСТ 7664-61 «Механикалыкъ биримле» тамалларында хайырландыргъандыла. Аны тышында акустикада баш система болуб ГОСТ 8849-58 «Акустикалыкъ биримле» тамалында хайырландырылгъанды.

МКС-ни андан ары айныуунда МКСА бла МКСК системала чыгъадыла, ала 1970-чи джыллагъа ЁС системагъа къурам кесеклери болуб киредиле.

 МКСА 
МКСА — электрикалыкъ эмда магнит уллулукъланы ёлчелеуню биримле системасыды, анда МКС-ни тамал биримлерине тёртюнчю тамал бирим — электрикалыкъ токну кючюню бирими ампер къошулгъанды.

Системаны къурулушуну принциплерин 1901 джылда итальян инженер  теджегенди. Кечирек, 1934 джылда аны Халкъла арасы электротехникалыкъ комиссия сюзгенди эмда тамамы бла 1950 джылда мюкюл этилгенди. 1958 джылда комиссия аннга «Джорджини системасы» атны бергенди, алай а ол ат уллу джайылмагъанды.

МКСА-да ол бегитилгинчи джайылгъан электрикалыкъ биримле эмда ЁС-деги биримле хайырландырыладыла: вольт, кулон, ом эм башхала. СССР-де МКСА система официал халда ГОСТ 8033—56 «Электрикалыкъ эм магнит биримле» бла бегитилгенди.

 МКСК 
МКСК (КСГ) — джылыу уллулукъланы ёлчелеу биримлериди, анда МКС-ни тамал биримлерине тёртюнчю тамал бирим — термодинамикалыкъ температураны бирими кельвин къошулгъанды. 1967 джылгъа дери температураны биримине «Кельвинни градусу» дегендиле, биримлени системасына уа — МКСГ. СССР-де МКСК ГОСТ 8550—61 «Джылыу биримле» бла бегитилгенди .

 Дагъыда къара 
 МСК (ёлчелеу биримлени системасы)
 МКСЛ (ёлчелеу биримлени системасы)

 Белгиле 

 Джибериуле 
 МКС системаны суратлауу

Категория:Ёлчелени системалары